Jeden z najmladších tímov v seriáli MS automobilov F1 Toyota plánuje na budúci rok zvýšenie svojho rozpočtu na 500 miliónov eur. Túto informáciu priniesol s odvolaním sa na predstaviteľov tímu Toyota nemecký magazín Focus. Japonský tím obsadil v práve skončenej sezóne v Pohári konštruktérov 8. miesto so ziskom 16 bodov. Už v predchádzajúcich dvoch sezónach sa rozpočet Toyoty pohyboval na úrovni 310 miliónov eur, čím predstihol aj najúspešnejší tím Ferrari. Japonská stajňa aj do novej sezóny ráta s jazdcami Olivierom Panisom a Cristianom da Mattom.